I tillegg til egne band og grupper har Roggen sunget med blant annet Trondheim Jazzorkester, Dingobats, Bugge Wesseltoft, Tom Steinar Lund/Trio de Janeiro og Leieboerne, og hun har siden 1996 vært korist i gruppa Young Neils. I 2008 og 2009 deltok hun i fire hyllestkonserter Til Radka sammen med Arild Andersen, Jon Eberson og Jon Christensen, blant annet i Den Norske Opera & Ballett. I 2006-2009 sang hun tango- og jazzkomposisjoner i Atle Sponberg og Frode Haltlis «La Fuente».